cyanic-selkie/wikianc huggingface dataset:
Poole
Hamna
Poole hamn er ei av dei største naturlege hamnene i verda. Ho har vore i bruk i fleire hundre år, men i nyare tid har ho vore mindre brukt fordi ho er grunn og difor ikkje kan ta imot store, moderne skip. Hamneområdet har eit rikt økologisk mangfald, og området inkluderer blant anna Brownsea Island naturreservat, der speidarrørsla vart grunnlagt. Det er ferjetrafikk til Frankrike. Under andre verdskrigen la fleire av skipa som var involvert i invasjonen i Normandie ut frå hamna.
Historie
Området kring Poole hamn har vore busett i over 2000 år. Den keltiske stamma durotrigane levde der i jernalderen, med Wareham omkring 8 km vestover som kjerneområdet sitt. Poole-langbåten, ein ti meter lang båt laga av éi einskild eikestamme som er datert til 295 f.Kr, er funne i hamna. Truleg var hamna grunnare den gong, og eventuelle busetjingar frå perioden ligg no under vatn. I dei siste hundreåra før den romerske invasjonen flytta keltarane frå busetjingane sine på åsrygger i nærleiken, og ned til myrslettene i nord. Durotrigane dreiv truleg handel med venetiarane i Bretagne.
Poole var ein av stadene der romarane steig i land under invasjonen i det første hundreåret. Dei grunnla Hamworthy, eit område vest for dagens sentrum, og brukte hamna gjennom heile perioden dei var i Britannia.
Då normannarane invaderte i 1066 var Poole ein liten fiskarlandsby. Då ein byrja med ulleksport over hamna voks han raskt, og i 1433 fekk han statusen som Port of the Staple. Det var då handelssamband med område frå Baltikum til Spania. På 1600-talet byrja ein med transatlantisk handel og passasjertrafikk. Ved byrjinga av 1700-talet var Poole ei større og meir travel hamn enn rivalen Bristol. I samband med den industrielle revolusjonen vart området urbanisert, og det vart blant anna oppført fleire leigegardar. Dei fleste av desse vart rivne i 1960-åra.
Ved byrjinga av 1800-talet var ni av ti arbeidarar engasjert i tilknyting til hamna. Etterkvart byrja trafikken å minske sidan hamna er for grunn for moderne skip, og Liverpool, Southampton og Plymouth tok over som dei viktigaste hamnene. Dette førte naturleg nok til ein periode med høg arbeidsløyse.
Lenger utover på 1800-talet vart aktiviteten i hamna erstatta av turisme. Poole byrja igjen å vekse, og Bournemouth voks opp rett ved. Byen vart sterkt skadd av bombing under andre verdskrigen, og seinare byplanlegging har òg ført til riving av mange gamle bygningar, men i sentrum er fleire verna. Blant dei er marknadsbygningen frå 1761 og bygarden til sir Peter Thompson frå 1746, teikna av John Bastard, og dessutan bygningar frå mellomalderen som har fått nye fasadar.
1. april 1997 vart byen ei sameint styresmakt.
Narrebluss
Narrebluss (engelsk decoy flare) er ei varmekjelde ein skyta ut frå fly, helikopter, båtar eller kjøretøy for å narre varmesøkjande missil vekk frå det eigentlege målet sitt. I militære miljø omtalar ein gjerne narrebluss som flare.
Narrebluss er idag saman med chaff den mest nytta forma for vern på militære fly og helikopter. Chaff er elektrisk leiande folie eller fiber som forstyrrar radarsystem. Andre motmiddel for vern ein nyttar mot varmesøkjande missil er rundstrålande jammarar og direktive jammarar.
Målet med eit narrebluss vil til vanleg vera å trekkje siktepunktet til missilet sin søkjar vekk frå målet, ideelt slik at målet kjem utanfor missilsøkjaren sitt synsfelt. Det kan òg nyttast i høvet med maskering for å få målet til å likne minst mogeleg på eit ekte mål, då i kombinasjon med andre narremiddel (narrebluss, røyk, chaff eller jammarar).
Skeise-VM 1976 for kvinner
Verdsmeisterskapen på skeiser 1976 for kvinner fann stad på Gjøvik stadion i Noreg 21. og 22. februar 1976. 29 utøvarar frå 11 land deltok i stemnet, av dei tre frå arrangørlandet. Meisterskapen i firkamp bestod av dei fire øvingane 500 m, 1000 m, 1500 m og 3 000 meter.
Sylvia Burka frå Canada vart verdsmeister framom sovjetiske Tatjana Averina. Sheila Young frå USA var snøggaste utøvar både på 500 meter og 1000 meter. Verdsmeister Burka fekk bestetid på 1500 m, medan Karin Kessow frå Aust-Tyskland sigra på den avsluttande 3000-meteren.
Skeise-VM 1976
Dato: 21./22. februar 1976
<br style="clear:both;" />
Hvem?
«Hvem?» er ein singel av Lillian Harriet og Gro Anita Schønn, gjeven ut i 1974. Songen er skriven av Torbjørn Dalen, Gerd Johansen og Arve Sigvaldsen.
Melodi Grand Prix 1974
«Hvem?» deltok i Melodi Grand Prix 1974, den norske uttakinga til Eurovision Song Contest 1974 i Brighton i Storbritannia. Songen vart framført på norsk av Lillian Harriet med eit lite orkester, og så på nytt av Gro Anita Schønn med eit stort orkester. Bidraget enda på femte- og sisteplass med 29 poeng.
Bergersenfjella
Bergersenfjella er eit stort fjellparti med ei høgd opp mot 2636 moh, som står på vestsida av Byrdbreen i Sør-Rondane. Det vart kartlagd av norske kartografar i 1946 frå flyfoto tekne under Lars Christensen-ekspedisjonen, 1936–37, og kalla opp etter ambassadør Birger Bergersen, styreleiar i Den internasjonale kvalfangstkommisjonen 1947–53. Det vart kartlagde på ny i 1957 av Noreg frå flyfoto tekne under USN Operasjon Highjump, 1946-47.
Clare Torry
Clare Torry er ein britisk songar som er mest kjend for den ordlause vokalen på Pink Floyd-songen «The Great Gig in the Sky» på albumet The Dark Side of the Moon frå 1973.
Clare Torry starta karrieren sin mot slutten av 1960-åra og song stort sett coverversjonar av kjende songar. Alan Parsons bad ho om å ta del i innspelinga av The Dark Side of the Moon, på den instrumentale songen skriven av Richard Wright, «The Great Gig in the Sky». Sidan den gong har Torry sunge som studiomusikar, mellom anna på fleire reklamar i Storbritannia i 1970-åra og som korvokalist for Kevin Ayers, Olivia Newton-John, Shriekback, The Alan Parsons Project, Gary Brooker, Matthew Fisher, Cerrone, Culture Club, Meat Loaf og Johnny Mercer. Ho song med Roger Waters på When the Wind Blows og Radio K.A.O.S., og igjen med Pink Floyd i 1990 på Knebworth.
Slaget ved Havanna i 1748
Slaget ved Havanna var eit sjøslag mellom ein britisk karibisk skvadron og ein spansk skvadron med base nær Havanna. Etter fleire avbrotne åtak, klarte britane å drive spanjolane tilbake til hamna si etter å ha kapra «Conquistador», og rent viseadmiralen sitt skip på land, der skipet eksploderte. Begge kommandantar, Charles Knowles og Andrés Reggio fekk reprimandar av sine respektive styresmakter på grunn avslaget, førstnemnde for ikkje å ha teke heile flåten sin i bruk og teke alle dei spanske skipa.
Involverte skip
Talet på kanonar står oppført etter skipsnamnet.
Britane (Charles Knowles)
«Cornwall» 80 (flaggskip)
«Lenox» 70 (Charles Holmes)
«Tilbury» 60 (Charles Pawlet)
«Strafford» 60 (David Brodiê)
«Warwick» 60 (Innes)
«Canterbury» 60 (Clarke)
Ikkje-evklidsk geometri
I ikkje-evklidsk geometri gjeld ikkje Euklids femte aksiom, det såkalla parallellaksiomet (vel ein å godta parallellaksiomet får ein euklidsk geometri). Nemninga blir brukt generelt om geometri som byggjer på andre aksiom enn den euklidske.
Plumstead Valley
Plumstead Valley er ein dal ved nordenden av Shipton Ridge, aust for Kirkcaldy Spur i Allan Hills i Oates Land. Han vart undersøkt av ekspedisjonen frå New Zealand Antarctic Research Program (NZARP) til Allan Hills i 1964. Dei namngav han etter dr. E.P. Plumstead etter arbeidet hennar på fossil av Glossopteris, særleg dei frå Antarktis.
Ikkje-evklidsk geometri
Meir spesielt brukast nemninga om dei geometriane kor parallellaksiomet i den euklidske geometrien er erstatta med eit anna aksiom (som ikkje står i strid med dei øvrige euklidske aksiom). Av desse ikkje-euklidske geometriane finst det to typar; den hyperbolske geometrien, der det gjennom kvart punkt utanfor ei rett linje kan trekkjast uendeleg mange parallellar til den gjevne linja, og den elliptiske geometri, der det ikkje finst nokon parallell i det heile. Førstnemnde geometritype stammar frå Carl Friedrich Gauss, János Bolyai og Nikolaj Lobatsjevskij frå første tredjedel av 1800-talet. Den andre typen vart konstruert av Bernhard Riemann noko seinare.
Slaget ved Havanna i 1748
Spanske
«Africa» 70/74 (flaggskip 1, Andrés Reggio)
Ikkje-evklidsk geometri
Skilnadene mellom desse geometritypane kan òg skildrast på ein annan måte: sjå på dei to linjene i eit plan som begge står vinkelrett på ei tredje linje. I euklidsk og hyperbolsk geometri er då dei to linjene parallelle. I euklidsk geometri blir likevel dei to linjene verande i ein fast avstand, medan i hyperbolsk geometri «bøyer dei av» frå kvarandre med aukande avstand i takt med at avstanden frå skjeringspunktet med den felles vinkelrette linja aukar. I elliptisk geometri «bøyer» linjene mot kvarandre, og til slutt skjer dei kvarandre; såleis eksisterer ingen parallelle linjer i elliptisk geometri.
Slaget ved Havanna i 1748
Spanske
«Invencible» 70/74 (flaggskip 2, Benito Spínola)
Ikkje-evklidsk geometri
I den euklidske geometrien (av og til kalla parabolsk geometri) finst det alltid éin, og berre éin, parallell. Dei ikkje-euklidske geometriane representerer ein viktig milepåle i matematikkhistorie, idet dei illustrerer at det finst logisk konsistente geometriske system som tilsynelatande står i strid med dei geometriske førestillingane vi får gjennom sanseerfaringar.
Slaget ved Havanna i 1748
Spanske
«Conquistador» 60/64 (Tomás de San Justo)
Ikkje-evklidsk geometri
Historie
Medan euklidsk geometri (fått namnet sitt etter han greske matematikaren Euklid) inkluderer nokre av dei eldste kjende matematiske teorema, så drygde det fram til 1800-talet då den ikkje-euklidske legitimiteten til geometrien vart allment akseptert. Debatten som til slutt leia fram til oppdaginga av ikkje-euklidske geometriar byrja nesten så snart Euklids verk Elementa var klårt. I Elementa freistar Euklid å etablere eit fullstendig logisk grunnlag for matematikken kjent ved hans ære. Arbeida hans byrja med eit avgrensa mengd førehandstruer (kalla aksiom og postulat) og han freista å bevise alle andre resultat (teoremer) i arbeida sine. Det mest velkjende postulatet blir ofte kalla Euklids femte postulatet, eller berre «parallellpostulatet», som i hans originalformulering er:
Slaget ved Havanna i 1748
Spanske
«Dragón» 60/64 (Manuel de Paz)
Ikkje-evklidsk geometri
Historie
Enklare formuleringar av dette postulatet har vorte skrive (sjå artikkelen om parallellpostulat for nokre døme på ekvivalente påstandar). Uansett korleis det blir formulert, vert det femte postulatet alltid rekna for å vere meir komplisert enn Euklids øvrige postulat (som t.d. inkluderer «Mellom to valfrie punkt kan ein trekkje ei rett linje»).
I fleire hundreår var geometrikarar uroa over den spesielle kompleksiteten til det femte postulatet, og dei trudde at det kunne bevisast som eit teorem ut av dei øvrige fire. Mange freista å finne eit bevis gjennom sjølvmotseeing, blant andre italienaren Giovanni Gerolamo Saccheri. I eit verk med tittelen Euclides ab Omnio Naevo Vindicatus (Euklid frigjort frå alle bristar), publisert i 1733, forkasta han raskt elliptisk geometri som eit høve (nokre andre av Euklids aksiom må modifiserast for at elliptisk geometri skal fungere) og sette i gang å bevise mange resultat i hyperbolsk geometri. Til slutt nådde han eit punkt der han trudde at resultata hans viste motseiingar i systemet, og dermed beviste at hyperbolsk geometri er ulogisk. Argumentasjonen hans om motseiing bygde mest truleg på euklidske førehandstruer, og difor fanst ikkje nokre motseiingar i hans eige verk.
Slaget ved Havanna i 1748
Spanske
«Nueva España» 60/64 (Fernando Varela)
«Real Familia» 60/64 (Marcos Forastal)
«Galga» 30/36 (Pedro de Garaycoechea)
Ikkje-evklidsk geometri
Historie
Det trengde enno meir arbeid får å etablere elliptisk geometri. Bernhard Riemann grunnla under ei kjend forelesning i 1854 feltet riemanngeometri, som spesielt diskuterte ideane som no blir kalla mangfald, riemannmetrikk og bøying. Han konstruerte ein uendeleg familie av ikkje-euklidske geometriar gjennom å gje ein formel for ein familie av riemannmetrikkar på einingskula (mengda av punkt som har ein avstand til origo mindre enn 1) i euklidske rom. Iblant blir delar av oppdagingane hans oversett, men konstruksjonane hans viser at arbeida hans var langtgåande, teorema hans er gjeldande for alle geometriar. Euklidsk geometri blir modellert gjennom omgrepet vårt om eit «flatt plan». Den enklaste modellen for elliptisk geometri er ein sfære, der linjer er «storsirklar» (som ekvator eller meridianar på ein globus). Sjølv etter Lobatjevskijs, Gauss og Bolyais arbeid gjenstod spurnaden: eksisterer det ein slik modell for hyperbolsk geometri? Dette spørsmålet vart svart på av Eugenio Beltrami i 1864. Han beviste at eit ei overflate kalla pseudosfære har den passande krumninga for å modellere hyperbolsk geometri. Arbeida hans bygde direkte på Riemanns. Tydinga av Beltramis arbeid ligg i at han viste at hyperbolsk geometri er logisk motseiingsfri dersom euklidsk geometri er det.
Utviklinga av ikkje-euklidsk geometri viste seg å vere særs viktig for fysikken på 1900-talet. Albert Einstein sin relativitetsteori skildrar rommet som allment flatt (dvs. euklidsk), men krumma (dvs. ikkje-euklidsk) i regionar nærare materie. Denne typen av geometri, der krumminga blir endra frå punkt til punkt, blir kalla pseudo-euklidsk geometri.
Ryddesag
Ryddesager vert brukte til å rydde vekk kratt og småbuskar før skogplanting, og til å rydde bort uønskt vegetasjon i skogplantefelt.
Perth (fleirtyding)
Perth kan visa til:
Perth kan også vera kort for:
Kubbar
Kubbar (arabisk جزيرة كبر) er ei sandete, krattdekt øy i Kuwait i Persiabukta. Ho ligg kring 30 kilometer utafor sørkysten av Kuwait og 29 km frå kysten av Failaka. Øya er nesten sirkelforma, med ein diameter på 370 til 380 meter, og eit areal på kring 11 hektar. Ho er sandete, med låg kyst og tynn vegetasjon. Forskjellige former for dyreliv lever på øya.
Kring seks irakarar som vart drepne i Golfkrigen i 1991, ligg gravlagde på øya. Gravene deira er diskret markert.
Kubbar er omgjeven av korallrev og er derfor ein populær stad for dykking.
Hestespreng
Hestespreng er ein planteart av bregnar. Planta dannar opp til 3 dm høge tette tuer av lysgrøne blad av to typar. Dei fleste blada er sporelause og sterkt flikete, dei noko lengre sporeberande blada meir opprette. Arten si utbreiing er avgrensa til Europa. Hestespreng er vanleg i heile Noreg over skoggrensa på steinete, kalkfattig grunn i urer og rasmarkar der det ligg eit tjukt snødekke om vinteren. På Vestlandet finst arten også ned mot havnivå. I Hordaland er hestespreng funnen opp til over 1500 m. Best kjend er bregna på Vestlandet der folk meiner at planta er giftig for husdyr, særleg for hestane. Det heiter at hestar som et dette graset vert sprengde fordi hestemagen vert blesen opp.
Potter Peninsula
Potter Peninsula er ei låg isfri halvøy mellom Potter Cove og Stranger Point sørvest på King George Island i Sør-Shetlandsøyane. Ho vart namngjeve «Peninsula Potter» i samband mked vika av dei chilenske geologane Roberto Araya og Francisco Herve i 1966, etter feltarbeidet deira ved Potter Cove. Den engelske forma av namnet er den godkjende forma.
Grimdalstunet
Grimdalstunet er eit gamalt gardstun i grenda Skaftså i Tokke kommune som no er gjort om til museum. Det er kjent som ein kunstnarheim ettersom bilethoggaren Anne Grimdalen (1899–1961) vart fødd og voks opp her.
Fjellgarden Grimdalen, som ligg på 630 moh., har ei historie som går attende til 1600-talet, og er eit av dei eldste autentisk bevarte gardstuna i Noreg. Det eldste av dei ti husa på garden er frå seinmellomalderen, det yngste er frå 1850. Anne Grimdalen voks opp her som ein av ti sysken. Då ho døydde i 1961 var allereie ei rekkje av modellane og støypeoriginalane hennar samla i eit tilbygg ved tunet. Etter bortgangen til Anne Grimsdalen tok Tokke kommune over eigarskapen til modellsamlingane hennar. Gardstunet vart gjort om til museum frå og med 1965, og i 1973 vart det opna eit eige museumsbygg for kunsten, i utkanten av gardstunet.
Livet på garden, og livet til Grimsdalen som kunstnar elles, er skildra i livsminna hennar Slik var det, gjeve ut av broren Olav Grimdalen i 2 bind 1973-74. Olav Grimdalen arbeidde også aktivt for å bevare og utvikle Grimdalstunet.
Museet er ein del av Vest-Telemark Museum, og er tilgjengeleg for publikum i sommarsesongen. Museet er både eit allment kulturhistorisk museum knytt til det gamle gardstunet, eit museum over Anne Grimdalens kunst, med i alt ca. 300 objekt, og eit galleri med nye, skiftande utstillingar kvar sommar. Gardsmuseet er framstilt slik husa var i barndommen til Anne Grimdalen. Illustrasjonane til Karl Erik Harr av Draumkvedet er ein del av den faste utstillinga til museet.
Museet ligg langs Fv45, ni km frå Dalen i Tokke.
Genevad
Genevad er ein tettstad i Laholms kommun i Hallands län i Halland i Sverige. I 2005 hadde tettstaden 597 innbyggjarar.
Sabrina Valley
Sabrina Valley er ein isfri dal mellom Pontes Ridge og Sabrina Ridge i Britannia Range. Han vart namngjeven i samband med Sabrina Ridge av ei geologgruppa frå University of Waikato, 1978-79.
Banana Yoshimoto
Banana Yoshimoto, eigentleg Mahoko Yoshimoto, er ein japansk forfattar. Ho fekk det internasjonale gjennombrotet sitt med Kicchin i 1987, omsett til Kjøkken på norsk i 1996.
Yoshimoto vart fødd i Tokyo. Far hennar var diktaren og kritikaren Takaaki Yoshimoto. Systerar Haruno Yoiko er ein kjend teikneserieskapar.
Brødrene Dal og legenden om Atlant-is
Brødrene Dal og legenden om Atlant-is er ein TV-serie frå 1994 og den tredje av seriane om Brødrene Dal. Regissør var Kalle Fürst.
Serien byrjar i Oslo der brørne Dal nett har fått tildelt Nobels fredspris. Plutseleg mister dei tre brørne kontrollen over seg sjølve og blir sogne ut av bygningen og inn i eit tog av det som kan verke å vere ei høgare kraft. Toget bringer dei til isaudet i Sameland, der dei møter ein mystisk sjaman. Sjamanen forklarer at han har påkalla brørne til Sameland på grunn av «Irka», ei urgammal heilag krukke. Krukka, som vart redda frå den heilage byen åt samane, Atlant-is, før byen søkkte og forsvann i isen for over 4000 år sidan, har vorte stolen. Sjamanen håpar at brørne Dal kan hjelpe å bringe krukka attende og brørne tilbyr seg straks å hjelpe til. Medan brørne Dal søkjer etter kvar Irka kan ha vorte av, viklar dei seg inn i ein veksande floke av pottemakeri, snøgranskingar, skjulte identitetar, eksplosjonar, spøkjelsesaktige munkar, falskneri og stadig veksande løgner.
Fylkesveg 55 (fleirtyding)
Fylkesveg 55 finst i fleire fylke i Noreg:
Metropolis Halle
Metropolis Halle er ein fleirbrukshall i Potsdam i Brandenburg i Tyskland. Han var arena for Bundesvision Song Contest 2009.
Skåre
Skåre er ein bydel i Haugesund, og var tidlegare eit eige herad i Rogaland, skipa i 1881. 1. januar 1958 vart heradet innlemma i Haugesund bykommune.
Anne Lilia Berge Strand
Anne Lilia Berge Strand, betre kjend som Annie, er ein norsk popmusikar og DJ.
Miskan
Miskan (arabisk مسكان) er ei lita, folketom øy i Persiabukta utafor Kuwait. Ho ligg sør for Bubiyan. Øya er kring 1,2 km lang og 800 meter brei, med eit areal på kring 0,75 km². Avstanden mellom øya og Failaka, som ligg i sør, er kring 3,2 kilometer. Avstanden mellom Miskan og den næraste delen av fastlandet er 24 km. Det står eit fyr på øya, men lite anna.
Anne Lilia Berge Strand
Biografi
Anne Lilia Berge Strand voks opp i Bergen. Ho begynte å få merksemd som artist i 1999. Under artistnamnet Annie gav ho då ut singellåten «The Greatest Hit» i samarbeid med Tore Andreas Kroknes, kjend som DJ Erot. Dei to artistane vart også kjærastar ein periode. Kroknes, som hadde ein medfødd hjartefeil, gjekk bort i 2001, berre 23 år gamal. Annie sin singel «I Will Get On», som også var produsert saman med Kroknes, kom ut i 2002.
Annie heldt fram som artist også etter dødsfallet, og starta nye samarbeid med andre artistar. I 2004 gav ho ut sitt fyrste album, elektropop-plata Anniemal. På plata bidreg m.a. Richard X, Torbjørn Brundtland, Svein Berge og finske Timo Kaukolampi, og Annie vart samanlikna med Bertine Zetlitz. «The Greatest Hit» var òg med på plata. Under utdelinga av Spellemannprisen 2004 vart Annie kåra til Årets nykomar. Året etter vann ho Alarmprisen i klassen for pop.
I 2005 gav ho ut samleplata DJ Kicks med gamle hitlåtar. Etter dette busette ho seg i Tyskland og heldt ein låg profil fram til ho gav ut eit nytt studioalbum, Don't Stop i 2009, framleis i samarbeid med produsentane Richard X og Timo Kaukolampi.
Ishøj kommune
Ishøj kommune er ein dansk kommune som ligg i Region Hovedstaden på Sjælland. Kommunen vart oppretta i 1842 under namnet Torslunde-Ishøj Sognekommune og skifta namn til Ishøj i 1975. Han vart ikkje endra ved kommunereforma 1. januar 2007.
Kommunen har 21,439 (2013) innbyggjarar og administrasjonsenteret ligg i Ishøj.
Silje Torp
Silje Torp er ein norsk skodespelar, forfattar, trenar og mentaltrenar.
Ho gjekk på Statens Teaterhøgskole 1997-2000. Før det budde ho i Italia i tre år og gjekk på kunstakademi i Carrara og utdanna seg til å verta skulptør/steinhoggar.
Ho spelte rolla som den sterke skjoldmøya Frøya i sesong 1, 2 og 3 av TV-serien Norsemen/Vikingane. Serien vart fyrst vist på NRK, og seinare på strømmeplattformen Netflix. Ho var blant anna kjend frå før av for rolla som lensmannen Mette Hansen i Lilyhammer 2.
Dei seinare åra har ho utdanna seg til personleg trenar og mentaltrenar, og gav i januar 2019 ut boka Sterk med strikk på Cappelen Damm.
Aleksandr Samsonov
Aleksandr Vasiljevitsj Samsonov var ein russisk general som deltok i Den russisk-japanske krigen og i innleiinga til første verdskrigen.
Samsonov vart offiser 18 år gammal som kornett i kavaleriet i Den keisarlege russiske hæren i 1877 og generalløytnant i 1904. Under Den russisken-japanske krigen hadde han kommandoen over den sibirske kosakkstyrken.
I åra 1905-1907 var han var han stabssjef ved Warszawa militærdistrikt, og han vart i 1907 general og sjef for den donske kosakkarméen.
I 1909 til 1914 var han generalguvernør i Turkestan. Då første verdskrig braut ut fekk han kommandoen over den andre Narev-arméen, som 24. august 1914 rykte inn i det sørlege Austpreussen frå Polen.
Det russiske angrepet var planlagd som ein knipetangsmanøver, med framrykking på kvar side av Dei masuriske sjøane. Dette sjølandskapet vart vurdert som vanskeleg å trenga igjennom, i og med at sjøane var skilt av berre smale tangar og området var tungt forskansa av tyskarane. Den 1. russiske armeen under Paul von Rennenkampf skulle invadera Austpreussen nord for sjøane, medan 2. armé under Samsonov skulle gå inn sørvest for dei. Planen var at dei skulle møtast bak den 8. armeen til tyskarane, og deretter utsletta den.
Det dårlege sambandet mellom dei to russiske armeane førte til at dei rykka fram i eit ulikt tempo og Samsonov gjekk inn i ei felle. Under slaga ved Tannenberg 24.–31. august vart Samsonovs 2. armé omringa av den tyske Åttande armeen under leiing av Paul von Hindenburg og lei eit knusande nederlag. Som følgje av denne katastrofen skaut Samsonov seg natta til 30. august i nærleiken av Neidenburg i Austpreussen, i dagens polske Ermelandskmasuriske voivodskap.
Yanuh-Jat
Yanuh-Jat (arabisk يانوح-جت, ) er ein arabisk lokal kommune i Nord distrikt i Israel, nordaust for Akko, som består av landsbyane Yanuh og Jat. Dei vart slått saman i 1990. Byen hadde eit folketal på 5 300 i 2006 og innbyggjarar er hovudsakleg drusarar.
Historie
I Yanuh vart gamle tilhogde steinar nytta om att i landsbyhusa. Det er òg skildra dekksteinar, oljepresser, vinpresser, cisterner skoren ut i berget og gamle graver her.
Det er funne ruinar frå bronsealderen, jernalderen, hellenistisk, romersk og bysantinsk tid nær heilagdomen Shaykh Abu Arus i Jat. Det er funne glasvasar frå 300- og 400-talet evt. i Jat då eit gravkammer vart grave ut i 1966. Det er òg funne keramikk frå same periode, i lag med ei bjølle i bronse, som vart grave ut i 1967.
I 1250 vart Yanuh nemnd under namnet Lanahie, som ein av casales som høyrte til Den tyske riddarordenen.
I den same krossfarartida, høyrte Jat først til herre som hadde sete i Mi'ilya («Castellum Regis»), og seinare til Den tyske riddarordenen. I denne tida vart han kalla anten Jesce, Jeth eller Gez.
Barzan
Barzan (kurdisk بارزان) er ein landsby langs Store Zab i Erbil guvernement i Irak.
Klima
Barzan har eit varmt sommarleg middelhavsklima (Csa) med varme, tørre somrar, og kjølege, regnfulle vintrar. Han er ein av dei våtaste byane i Irak. Vinternettene har ofte frost og stundom er det snø.
Yanuh-Jat
Osmansk tid
I 1517 vart området ein del av Det osmanske riket i lag med resten av Palestina, og i 1596 var Yanuh oppført i osmanske skattelister under namnet «Yanuh al-Ward» som ein del av Akka nahiya (underdistrikt) i Safad liwa med eit folketal på 16 hushaldningar og to ungkarar, alle muslimar. Han betalte skattar av ei rekkje avlingar, inkludert kveite og bygg, frukttre, i tillegg til geiter, bikubar og «vinterenger». Jat kan ha vore landsbyen under namnet Kafr Yuda (Yura) i same daftar, ein landsby med eit folketal på 28 hushaldningar, òg her var alle muslimar.
Den franske oppdagaren Victor Guérin vitja Yanuh i august 1875, og fann cisterner skoren ut i berget og mange tilhogde steinar spreidd utover jorda, omgjeve av plattformer eller nytta som byggemateriale, noko som synte at staden var særs gammal.
I 1881 skildra Palestine Exploration Fund i Survey of Western Palestine (SWP) Yanuh was som ein landsby «bygd av stein, i to delar, med grava til Neby i sør. Landsbyen ligg delvis i ruinar og er busett av kring 170 drusarar. Han ligg i høgda på vestsida av ein rygg, og er omgjeve av oliven og noko oppdyrka mark, men hovudsakleg kratt. Her er to cisterner som gjev landsbyen vatn.» SWP skildra samstundes «Jett» som «ein landsby, bygd av stein, på ein åsrygg, med kring 120 drusarar (i følgje Guerin, 150); omgjeve av oliven og fiken. Vatn frå cisterner og brunnar.»
Palestinamandatet
I folketeljinga i 1922 utført av Dei britiske mandatstyresmaktene, hadde Yanuh eit folketal på 117 drusarar og éin muslim, medan Jat hadde eit folketal på 137, all drusarar. Under folketeljinga i 1931 hadde Yanuh eit folketal på 306, all drusarar, i 47 hus, medan Jat hadde eit folketal på 154 i 28 hus. Av desse var åtte muslimar og resten drusarar.
I 1945 hadde Yanuh eit folketal på 410, alle arabarar, med 12 836 dekar land, i følgje ei offisiell landmåling. Av dette var 804 dekar var plantasjar og irrigert land, 1 625 nytta for korn, medan 40 dekar vart utbygd land. I den same teljinga i 1945 hadde Jat hadde eit folketal på 200 arabarar og 5 909 dekar land. Av dette var 554 dekar var plantasjar og irrigert land, 1 206 nytta for korn, medan 29 dekar vart utbygd land.
Moderne tid
I følgje delingsplanen til Dei sameinte nasjonane for Palestina skulle Yanuh-Jat ver ein del av ein arabisk stat. I august 1948, under den arabisk-israelske krigen i 1948, var fleire drusarlandsbyar i det vestlege Galilea under israelsk militærkontroll. Yanuh og Jat var av fleire drusarlandsbyar som låg i militærsonen til Den arabiske frigjeringshæren (ALA) under Fawzi al-Qawuqji. Yanuh var den einaste landsbyen som tok i mot ALA og i september kom fleire ALA-soldatar til landsbyeb som forsterkningar i forsvaret av Tarshiha der ALA hadde eit hovudkvarter. Den 29. oktober starta israelske styrkar Operasjon Hiram, ein offensiv som førte til at mykje av det sentrale Galilea vart erobra og somme landsbyar sør i Libanon. Under operasjonen gjorde væpna innbyggjarar i Yanuh og Jat motstand og 17 israelske soldatar mista livet, 14 av dei drusarar. Den israelske eininga hadde ikkje venta ein konfrontasjon med dei to landsbyane fordi representantar frå Yanuh hadde danna ein hemmeleg avtale med dei israelske styresmaktene om ikkje å yte motstand. Familiane til dei drepne drusar-soldatane fekk kompensasjon av innbyggjarane i Yanuh og Jat, men dei to landsbyane vart seinare forsømd av staten då Israel fekk kontroll over området, sidan dei vart rekna for å ha svike landet. Ingen av innbyggjarane vart forviste.
Yanuh-Jat fekk lokal kommunestatus i 1990. I følgje Israelsk statistisk sentralbyrå (CBS), hadde han eit folketal på 5 300 i 2006. Dei fleste innbyggjarane er drusarar. Før kommunane vart slått saman i 1990, vart Yanuh og Jat separate landsbyar.
I Don't Want to Talk About It
Andre versjonar
I 1975 spelte Rod Stewart inn songen i Muscle Shoals Sound Studio i Sheffield i Alabama for albumet sitt Atlantic Crossing. Denne vart ein suksess då han kom ut på singel i USA nådde han 46. plassen på poplista og 44. plassen på adult contemporary-lista tidleg i 1980. I Storbritannia toppa han UK Singles Chart som ein del av den doble A-sida med «The First Cut Is the Deepest» i 1977. Ein meiner at songen nytte godt av å bli gjeven ut på billigsal for å halde Sex Pistols sin «God Save The Queen» borte frå UK Singles Chart.
I 1989 spelte Stewart inn ein ny versjon av «I Don't Want to Talk About It» for Storyteller – The Complete Anthology: 1964–1990. Han vart seinare gjeven ut på Downtown Train – Selections from the Storyteller Anthology og igjen på singel i 1990. Han vart mykje spelt på radio i USA som eit albumspor og nådde andreplassen på Billboard Adult Contemporary-lista. Stewart song òg songen som ein duett med Amy Belle på turneen sin i 2004 og denne finst på ein konsert-DVD frå denne turneen.
I juni 1988 gav Everything but the Girl ut ein versjon på singel og på albumet Idlewild. Denne vart òg ein suksess i Storbritannnia og nådde tredjeplassen på UK Singles Chart. Det var den første og einaste topp 10-hitten deira i Storbritannia fram til 1995.
[[Arthur Conley] song ein live-versjon av songen på nederlandsk fjernsyn i 1988.
Andre artistar som har spelt inn songen er mellom andre Blue, Rita Coolidge, Billie Jo Spears, Ian Matthews, A-Mei, Pegi Young, D'ZRT, Nils Lofgren, Dina Carroll, Joe McElderry, David Sneddon, Geoff Muldaur, Llama Farmers, Alex Parks, Indigo Girls og Andy Williams.
Enzo Finger
Enzo Finger, eigenleg Heinz Finger er ein sveitsisk-norsk grafisk designar.
Yo-yo av Kjersti Døvigen & Kirsti Sparboe og Stein Ingebrigtsen & Inger Lise Rypdal
«Yo-yo» (engelsk for Jojo) er ein songav Kjersti Døvigen & Kirsti Sparboe og Stein Ingebrigtsen & Inger Lise Rypdal, gjeven ut i 1974. Songen er skriven av Ivar Børsum og Paul Cappelen.
Enzo Finger
Finger byrja 16 år gammal som elev på Kunstgewerbschule i Zürich. Han flytta til Noreg i 1976 og jobba først for Bruno Oldani. I 1982 skip han sitt eige firma, Enzo Finger Design, med kontor i Drøbak.
Yo-yo av Kjersti Døvigen & Kirsti Sparboe og Stein Ingebrigtsen & Inger Lise Rypdal
Melodi Grand Prix 1974
«Yo-yo» deltok i Melodi Grand Prix 1974, den norske uttakinga til Eurovision Song Contest 1974 i Brighton i Storbritannia. Songen vart framført på norsk og engelsk av Kjersti Døvigen & Kirsti Sparboe med eit lite orkester, og så på nytt av Stein Ingebrigtsen & Inger Lise Rypdal med eit stort orkester. Bidraget enda på fjerdeplass med 34 poeng.
Enzo Finger
Han har laget grafisk profil for flere store verksemder: Kloster cruiserederi, Flytoget, Alpharma, Universitetet i Oslo og Oslo 1000 år. Han er også ansvarleg for fleire frimerkeutgjevingar sidan 1994, blant anna Prinsessedåpen, Posthorn, Oslo lufthavn Gardermoen, Norges Fotballforbund 100 år og 100 års markering av Nobels fredspris.
Han har fått Merket for god design 12 gonger frå 1994 til 2005, for grafiske profilar og for frimerke, Gullblyanten i 1989, 1990, 1991 og 1992, pris i Årets vakreste bøker i 1989 og 1991, Visueltprisen fleire gonger frå 1993 til 2004, og har vunne fleire konkurransar om minnemynter i regi av Norges Bank. Då han fekk Jacobprisen for 2005 sa juryen at han «har satt sitt preg på norsk design med sin personlige og elegante stil og sine avstemte farger. Det fremheves at hans arbeider er uavhengig av trender og hippe tendenser i bransjen. Enzo Fingers fokus er på kundene og det å finne de komplette visuelle svar på deres problemstillinger.» Han har, som den tredje nordmann, vært medlem av AGI –, siden 1993.
Noregs fyrste frimerke
Noregs fyrste frimerke vart gjeve ut 1. januar 1855. Samstundes vart det innført einingsporto på 4 skilling innanfor landegrensene. Motivet var Det norske riksvåpenet utan namnet Noreg. Frimerket var teikna av Nils Andreas Harbou Zarbell. Det er utagga. Frimerket kom i eit opplag på 2 018 200, i ark på 200 merke (oppdelt i 4 felt a 50). Vassmerket er ei løve med olavsbile.
Eit frimerke på arket har fått ein feil på den eine av løveføtene. Dette merket har oppnådd høg pris på frimerkeauksjonar.
Diego Tinoco
Diego Tinoco er ein amerikansk skodespelar. Han er kjend for rolla si som Cesar Diaz i Netflix-serien On My Block.
Tinoco vart fødd i Anaheim i California av ein meksikansk far og ei colombiansk-ecuadoriansk mor. Då han var åtte år, flytta han til Los Angeles med mor si, brørne og bestemora. På high school gjekk han på skodespelarkurs ved Teen Theater Art School, der han byrja driva med skodespel og lærte grunnleggjande teknikkar.
Tamarus Valley
Tamarus Valley er ein isfri dal som ligg sør for Sabrina Ridge og 4,5 km nordaust for Mount Henderson i Britannia Range. Han vart namngjeven i samband med Britannia av ei geologgruppe frå University of Waikato på New Zealand, 1978–79, leia av M.J. Selby. Tamarus er det historiske namnet nytta i Romersk Britannia om elva Tamar.
Gesunda
Gesunda er ein svensk tettstad i Mora kommun i Dalarnas län i landskapet Dalarna. I 2005 hadde tettstaden 235 innbyggjarar.
May-Britt Nordli
May-Britt Nordli er ein norsk lokalpolitikar som representerer Senterpartiet. Nordli var ordførar i Hole kommune frå 1992 til 1995 og var varaordfører i perioden 1999–2003.
Terrestrisk kikkert
Ein terrestrisk kikkert er ein kikkert som gir oppretta bilete. Den opphavlege astronomiske kikkerten gav omvendte bilete, som vart rettvendt ved å innføre ei ekstra linse mellom objektivet og okularet.
May-Britt Nordli
Ho har vore direktør for samfunnsutvikling i KS (tidlegare Kommunenes Sentralforbund) og vart rådmann i Jevnaker kommune i 2012.
Basrma
Basrma er ein by og eit underdistrikt i distriktet Shaqlawa i Hawler i Irak. Underdistrriktet vart skipa av ein tvangslytta Sadam-hær i 1989.
TUI Arena
TUI Arena (tidlegare Preussag Arena) er ein fleirbrukshall i Hannover i Niedersachsen i Tyskland. Han var arena for Bundesvision Song Contest 2008.
Kviteseid bygdetun
Kviteseid Bygdetun er eit av dei eldste bygdetuna i Noreg, og det feira 100-årsjubileum i 2007. Bygdetunet ligg attmed Kviteseid gamle kyrkje og Kviteseid gard. Dette området ovanfor Kviteseidbukti ved Kviteseidvatnet ber fleire teikn på tidleg busetnad og handelsplass med vassvegar og dalsøkk som møtest. Bygdetunet ligg ved riksveg 41, der bakkane Kviteseidkleivan opp mot Vrådal byrjar, og omtrent 7 kilometer frå Kviteseid sentrum.
Sjølve bygdetunet utgjer tolv bygningar som er flytta til bygdetunet frå ulike gardar i distriktet gjennom heile 1900-talet. I 1979 vart det bygd ei utstilling- og informasjonshall kalla Utsondhalli. Denne vart bygd for å kunna ha eiga utstilling for skulpturane til Gunnar Utsond, som vart skjenka til Kviteseid kommune og bygdetunet nokre år tidlegare. Seinare har halla også vorte brukt til andre årlege gjesteutstillingar. Kviteseid gamle kyrkje er ei steinkyrkje frå kring år 1260 som ligg på opphavleg grunn like ved bygdetunet.
Museet held ope alle dagar i sommarmånadene, og det vert arrangert fleire arrangement og aktivitetar på bygdetunet gjennom sommaren. Bygdetunet er i dag eigd av Kviteseid kommune og er styrt av eit eige styre nemnt opp av kommunen. Kviteseid Bygdetun er også ei eining i stiftinga Vest-Telemark Museum, som står for den daglege drifta, administrasjonen og vedlikehald av bygdetunet.
Franz Heinzer
Franz Heinzer er ein sveitsisk tidlegare skirennar frå Schwyz som deltok i verdscupen i alpint i tida 1981-94. Han vart verdsmeister i utfor i 1991, same sesongen vann han utforcupen og super-G-cupen av verdscupen i alpint. Utforcupen vann han også i 1992 og 1993. Totalt gjekk han til topps i 17 verdscuprenn, 15 i utfor og to i den alpine kombinasjonen. Han vann fire sveitsiske meisterskap i utfor, og eitt i super-G.
Aktiv
Heinzer debuterte i verdscupen i alpint i januar 1981, og vart nummer åtte i utforrennet i Kitzbühel i Austerrike. Knappe to månader seinare kleiv han opp på pallen, då han vart nummer tre i utfor i Aspen i USA. Under VM 1982 i Schladming deltok han i utfor og kom på fjerdeplass.
Straks før jul i 1982 tok Heinzer sin fyrste verdscupsiger, i Val-d'Isère vann han den alpine kombinasjonen framom landsmennene Peter Müller og Peter Lüscher. Nokså nøyaktig eitt år seinare var Heinzer tilbake i Val d'Isere, og på ei helg vann han både utforrennet og den alpine kombinasjonen. I utfor var han ein hundredel framom Todd Brooker frå USA og fem hundredelar framom Harti Weirather frå Austerrike, medan han sigra klart over landsmannen Pirmin Zurbriggen i kombinasjonen.
Heinzer fekk nye fjerdeplassar i VM-utfor både i 1985 og 1987. Både i 1987-sesongen og OL-sesongen 1988 kom han på tredjeplass i utforcupen av verdscupen i alpint. Under OL 1988 mislukkast han og noterte ein 15. plass som best. Sesongane 1989 og 1990 heldt han eit lågare nivå.
Frå 1991 var Heinzer sterkt tilbake, og var verdas beste utforrennar i tre år på rad, i 1991 vann han jamvel super-G-cupen av den alpine verdscupen. Hans største meisterskapstriumf kom under VM 1991 i Saalbach-Hinterglemm, då han vann utforrennet.
Under vinter-OL 1994 på Lillehammer deltok Heinzer i utfor. Han hekta skia i startporten og var ute av rennet. Ein månad seinare la han opp.
Fylkesveg 58 i Hordaland
Fylkesveg 58 i Hordaland går mellom Ådland og Haga i Stord kommune. Vegen er 1,6 km lang.
Bjerkenuten
Bjerkenuten er eit stort fjell, 2840 moh, ved sørenden av Conradfjella i Orvinfjella i Dronning Maud Land. Det vart oppdaga og fotografert av Den tyske antarktisekspedisjonen, 1938-39. Det vart kartlagd av Noreg frå flyfoto og landmålingar av den norske antarktisekspedisjonen, 1956–60, og kalla opp etter Henry Bjerke, ein mekanikar på den norske antarktisekspedisjonen, 1957-59.
Midtbø i Flora
Midtbø  er namnet på eit område i dalføret Norddalsfjord i Kinn kommune i Vestland. Området består av 4 gardsbruk mellom Solheimsvatnet og Midtbøvatnet, i tillegg til alle gardsbruka langs nordsida av Midtbøvatnet. I fjellet ovanfor Midtbø ligg Midtbøstølen og Midtbønipa (970 m).
Constantin Hansen
Carl Christian Constantin Hansen, kjend som Constantin Hansen, var ein dansk kunstmålar og ein av personane i den danske gullalderen.
Hansen var ein del av gruppa med kunstnarar gjerne omtala som «C.W. Eckersbergs elevar».
Bakgrunn
Han var son av målaren Hans Hansen og kona Henriette, fødd Lie. Familien budde i Roma, men flytta snart til Wien. Der blei enkja etter Wolfgang Amadeus Mozart, Constanze Mozart, fadder ved dåpen hans, og han blei kalla opp etter henne. Før han var blitt eitt år gammal flytta familien vidare til København, der han voks opp.
Qaruh
Qaruh (arabisk جزيرة قاروه) er ei øy i Kuwait. Øya har fått namn etter store mengder petroleumssediment i området (kalla Qar på arabisk). Ho er den minste av dei ni øyane i landet og den som ligg lengst borte frå fastlandet. Ho ligg 37,5 km frå fastlandet og 17 km frå Umm al Maradim. Øya er kring 275 meter lang og 175 meter på det breiaste, med eit areal på kring 3,5 mål. Øya var det første området av Kuwait som vart frigjort frå Irak under Golfkrigen den 21. januar 1991.
Sylvia Burka
Sylvia Burka er ein kanadisk tidlegare skeiseløpar og syklist frå Winnipeg i Manitoba som vart verdsmeister på skeiser i firkamp i 1976 og i sprint i 1977.
Getinge
Getinge er ein svensk tettstad i Halmstads kommun i Hallands län i Halland. I 2005 hadde tettstaden 1 885 innbyggjarar.
Sylvia Burka
Skeiser
Burka debuterte i skeise-VM så tidleg som i 1970, knappe 16 år gammal. I 1973 gjekk ho til topps i verdsmeisterskapen for juniorar. OL-sesongen 1976 skreid ho inn til fjerdeplass på 1000 m under vinterleikane i Innsbruck. Vel ei veke seinare overraska ho med å vinne Skeise-VM 1976 på Gjøvik stadion, før ho så tok bronsen i Sprint-VM i Vest-Berlin. Året etter vann Burka ein suveren siger då Sprint-VM 1977 fann stad i Assen i Nederland. I 1979 sikra seg ho seg bronseplassen ved skeise-VM i Haag. Då OL-sesongen 1980 var over, la ho opp.
Sykling
Burka vann 12 nasjonale meistertitlar i ulike sykkeløvingar, mellom anna vart ho kanadisk meister landevegssykling i 1977, 1978 og 1980.
Hawdian
Hawdian (arabisk هاوديان) er ein landsby nordaust i Erbil guvernement. Han har kring 200 innbyggjarar, som er ei blanding av assyrarar og kurdarar.
Bi
Bi har fleire tydingar:
Mont Boë
Mont Boë er eit fjell, 2520 moh, som står 1 nautisk mil (1,9 km) nordaust for Victorfjellet i Belgicafjella. Det vart oppdaga av Belgica-ekspedisjonen, 1957-58, under G. de Gerlache, som namngav det etter kaptein Sigmund Bøe, ein kaptein på skipet «Polarhav», som transporterte ekspedisjonen.
Jay Graydon
Jay Graydon er ein USA-amerikansk låtskrivar, plateartist, gitarist, songar, produsent, arrangør og lydteknikar. Han har vunne to Grammyprisar (R&B-kategorien) og vore nominert tolv gonger, mellom anna for årets produsent og beste lyd. Han har spelt innan mange sjangrar og stilartar, og innspelingane hans er blitt nytta på plate, film, fjernsyn og scene.
Ikalis
I 1884 vart det opna eit kurbad i Ikalis, og byen har sidan halde seg som eit ynda feriemål i Finland. I dag ligg eit spa ved namn Ikaalisten Kylpylä i Ikalis.
Jay Graydon
Graydon spelte tidleg i bandet til Don Ellis før han frå seint i 1960-åra til seint i 1970-åra arbeidde som studiomusikar i Los Angeles. Her arbeidde han med artistar som Gino Vannelli, Barbra Streisand, Dolly Parton, Diana Ross, The Jackson Five, Alice Cooper, Cheap Trick, Al Jarreau, Christopher Cross, Ray Charles, Cher, Joe Cocker, Marvin Gaye, Hall & Oates, Wayne Shorter, Olivia Newton-John, Albert King. Ein av dei mest kjende framføringane hans var gitarsoloen han spelte på Steely Dan-songen «Peg».
Som produsent har Jay Graydon arbeidd for Airplay, Air Supply, George Benson, Al Jarreau, DeBarge, El DeBarge, Sheena Easton, Art Garfunkel, The Manhattan Transfer, Johnny Mathis, Patti LaBelle, Lou Rawls, Dionne Warwick, Alan Sorrenti og på albumet They Don't Make Them Like They Used To av Kenny Rogers.
Han skipa sitt eige plateselskap, Sonic Thrust Records, i 2001.
Graydon har skrive over 200 songar, mellom anna for film og fjernsyn.
USS «Lexington» (CV-2)
'USS «Lexington» (CV-2) var eit amerikansk hangarskip av Lexington-klassen. Skipet var det fjerde amerikanske krigsskipet som fekk namnet «Lexington» og vart opphavleg bygd som slagkryssar (CC-1), men vart konvertert og fullførd som USAs andre hangarskip.
Saturnmånen Themis
Themis var ein mogleg måne kring Saturn som vart oppdaga i 1905 av William H. Pickering, som tidlegare hadde oppdaga Phoebe. Seinare vart ikkje månen observert. Studium av Saturn-systemet frå Voyager 1 og Voyager 2 i 1980 og 1981 viste at han ikkje eksisterte.
Tisobis Valley
Tisobis Valley er ein isfri dal like nordaust for Mount Henderson i Britannia Range. Han vart namngjeven i samband med Britannia av ei geologgruppe frå University of Waikato på New Zealand, 1978–79, leia av M.J. Selby. Tisobis er eit historisk namn nytta i Romersk Britannia om River Dwyryd.
Guzheng
Guzheng (kinesisk skrift 古筝, pinyin gǔzhēng, «antikk zheng») er eit populært tradisjonelt kinesisk strengeinstrument i siterfamilien. Med røter i den kinesiske antikken og det i dag ikkje lenger nytta strengeinstrumentet se er guzheng framleis eit instrument i utvikling.
Talet på strenger og lengda på instrumentet kan variere. Lenge var 12 strenger vanleg, men i dag har den vanlegaste typen 21 strenger. Tradisjonelt var strengene av silke, men i dag er dei av metall med nylonbinding.
Blackpool
Blackpool er ein by ved Irskesjøen i det nordvestlege England. Tradisjonelt har byen vore ein del av Lancashire, men frå og med 1. april 1998 har byen vore under sjølvstendig administrasjon som ei sameint styresmakt. Byen har kring 140 000 innbyggjarar.
Byen er ein populær ferie- og badestad, samt konferansby, med mange millionar vitjande kvart år. Byen har ei 11 km lang sandstrand og fornøyelsespark. Det 158 meter høge Blackpool Tower er ein av attraksjonane i byen og er inspirert av Eiffeltårnet i Paris. Byen er òg kjend som ein tradisjonell feriestad og for Premier League-laget Blackpool FC.
Guzheng
Eldre former av guzheng er blitt spreidd frå Kina til andre land i Aust- og Søraust-Asia: Japan (koto), Korea (gayageum) og Vietnam (đàn tranh).
Mange musikarar som speler dette instrumentet kan nytta fingerplekter.
Keltisk harpe
Keltisk harpe (òg gælisk harpe eller irsk harpe) er ei gruppe harpeinstrument som er kjenneteikna av ei krum søyle. Stemminga er diatonisk og tonearten kan varierast ved hjelp av halvtoneklaffar, noko som har ført til det lettare nedsetjande namnet krokharpe.
Slike harper er kjende frå Irland, Skottland og Bretagne, og er tett knytte til den keltiske kulturtradisjonen. På 1500- og 1600-talet var dei populære i engelske hoff, og i barokktida blei dei spelte over heile Europa. Harper med liknande konstruksjon var òg i bruk i Noreg; dei blir i dag kalla norsk harpe.
Cláirseach/clàrsach
Tradisjonelt var harpene utstyrt med bronsestrenger – den irsk-gæliske nemninga er cláirseach, medan det på skotsk-gælisk blir skrive clàrsach. Denne harpetypen har ei lang og rik historie, i Irland og Skottland har ein spelt på harpe i over 1000 år, heilt fram til slutten av 1800-talet.
Bronsestrengene på dei historiske cláirseach-harpene er spent over ein massiv resonanskasse, som vanlegvis er laga av eit enkelt stykke piletre. Til resonanskassa er det festa ei forsterka, krum søyle. Halsen er gjerne ornamentert med utskjeringar og breie messingband. Instrumentet er vanlegvis blitt spelt med fingerneglane, noko som gjev ein klar og ringande tone.
Den overtonerike, diatoniske klangen til desse harpene er komen på mote igjen, og lokale musikarar freistar å halda liv i tradisjonen.
Moderne instrument
Den moderne «keltiske» (skotsk/irske) harpa, også kalla neo-irish harp, er ein etterfølgjar etter det historiske strengeinstrumentet. Ho er ca. 0,7 til 1,6 m høg og konsertutgåva har rundt 34 diatonisk stemde nylon-, karbon- eller tarmstrenger. Det inneber at bassomfanget er mykje mindre enn på doppeltpedalharpa, som vanlegvis har 47 strenger.
I kulturen
Ei keltisk harpe er motiv på det irske riksvåpenet. Harpa var motiv på irske pundmyntar, og blei seinare avbilda på dei irske euromyntane.
Det irske lågprisflyselskapet Ryanair har ei stilisert irsk harpe som logo, mellom anna måla på halefinnane til flya.
Santamartakolibri
Santamartakolibri (Chaetocercus astreans) er ein liten og fargerik kolibri som er endemisk for Sierra Nevada de Santa Marta i Colombia.